b'\n_START_ARTICLE_\nJibbing\n_START_SECTION_\nHistorie\n_START_PARAGRAPH_\nFristildisiplinen oppstod p\xc3\xa5 1930-tallet da norske skikj\xc3\xb8rere begynte \xc3\xa5 utf\xc3\xb8re akrobatikk under alpin- og langrennstreningene. Senere begynte store skisentre i USA \xc3\xa5 reklamere med oppvisninger i det som skulle bli kalt fristil. Rundt 1950 ble fristil videreutviklet av den olympiske gullmedaljevinneren Stein Eriksen._NEWLINE_Organisert fristil startet i kulekj\xc3\xb8ringsbakken, en humpet terrengl\xc3\xb8ype med hopp hvor ut\xc3\xb8verne kunne utf\xc3\xb8re ulike triks og akrobatiske \xc3\xb8velser i luften. I 1971 ble det arrangert en liten kulekj\xc3\xb8ringskonkurranse i Aspen. Etter hvert som sporten utviklet seg, kom de mest kjente kulekj\xc3\xb8ringsut\xc3\xb8verne som John Clendenin, Scott Brooksbank, Bill O\xe2\x80\x99Leary og \xc2\xabAirborne\xc2\xbb Eddie Ferguson p\xc3\xa5 banen og promoterte sporten slik at det for f\xc3\xb8rste gang i 1973 ble arrangert amerikansk mesterskap i fristil i Sun Valley i Idaho. Dette mesterskapet ble vunnet av John Clendenin._NEWLINE_Innen 1975 hadde det oppst\xc3\xa5tt to rivaliserende fristilorganisasjoner, Professional Freestyle Associates (PFA) som ble drevet av Curtis Oberhansly, og International Freestyle Association (IFSA) som ble drevet av Bernie Weichsel. Gjennom konkurranser arrangert av PFA og IFSA konkurrerte verdens beste fristilut\xc3\xb8vere om pengepremier i tre disipliner \xe2\x80\x93 kulekj\xc3\xb8ring, luftakrobatikk og skiballett. Konkurransene foregikk i USA, Canada og Europa. _NEWLINE_Det internasjonale skiforbundet (ISF) anerkjente fristil som en sport i 1979 og innf\xc3\xb8rte reguleringer i forhold til sertifisering av ut\xc3\xb8vere og hoppteknikker for \xc3\xa5 redusere de farlige elementene ved konkurransen. Den f\xc3\xb8rste verdenscupen i fristil ble arrangert i 1980 og det f\xc3\xb8rste verdensmesterskapet ble gjennomf\xc3\xb8rt i 1986 i Tignes i Frankrike. Fristil ble tatt inn som pr\xc3\xb8vegren under vinter-OL i Calgary 1988. Kulekj\xc3\xb8ring ble offisielt tatt med i vinter-OL i Albertville i 1992 og luftakrobatikk p\xc3\xa5 ski ble offisielt en OL-gren under de olympiske leker p\xc3\xa5 Lillehammer i 1994.  _NEWLINE_P\xc3\xa5 90-tallet begynte fristilut\xc3\xb8vere, som s\xc3\xa5 seg lei p\xc3\xa5 restriksjonene det internasjonale skiforbundet hadde satt p\xc3\xa5 sporten, \xc3\xa5 praktisere triksene sine terrengparker ment for brettkj\xc3\xb8rere. \xc2\xabNewschool\xc2\xbb-skikj\xc3\xb8rere som de ble kalt, var oppmerksom p\xc3\xa5 utviklingen innenfor sn\xc3\xb8brettmilj\xc3\xb8et og begynte \xc3\xa5 lage sin egen stil. _NEWLINE_FIS fristilkonkurranser var styrt av strenge regler som var veldig upopul\xc3\xa6re i et stadig \xc3\xb8kende skimilj\xc3\xb8, noe som ogs\xc3\xa5 l\xc3\xa5 en demper p\xc3\xa5 utviklingen av sporten. Reglene innebar blant annet ulovliggj\xc3\xb8ring av alle typer saltoer i kulekj\xc3\xb8ringskonkurranser, begrensning p\xc3\xa5 antall rotasjoner som kunne utf\xc3\xb8res i et triks under luftakrobatikkonkurranser p\xc3\xa5 ski, i tillegg til mangel p\xc3\xa5 slopestyle og halfpipekonkurranser. \xc2\xabNewschool\xc2\xbb-bevegelsen var derfor et oppbrudd med FIS for dem som var uenig med forbundet. _NEWLINE_I nyere tid har mange skisteder \xc3\xa5pnet opp for terrengparker hvor b\xc3\xa5de skikj\xc3\xb8rere og sn\xc3\xb8brettkj\xc3\xb8rere kan utf\xc3\xb8re triks p\xc3\xa5 elementer som er plassert rundt i parken. I mindre parker finner man som regel rails, fun box og hopp. I st\xc3\xb8rre parker finnes det som regel quarterpipes og halfpipes i tillegg. Den vanligste formen for ski som brukes i terrengparker er twin-tip ski. Twin-tip ski kommer i alle st\xc3\xb8rrelser og fasonger, og ble opprinnelig lagd spesielt for denne typen skikj\xc3\xb8ring. I dag blir twin-tip ski produsert som en mer allsidig ski og markedsf\xc3\xb8rt for alle typer skikj\xc3\xb8ring. Forskjellen mellom vanlig ski og twin-tip ski er at twin-tip ski er buet oppover i begge ender av skien slik at det er mulig \xc3\xa5 kj\xc3\xb8re b\xc3\xa5de regular (framlengs) og switch (baklengs). Det er ogs\xc3\xa5 blitt mer vanlig \xc3\xa5 plassere bindingen midt p\xc3\xa5 skien slik at det er like langt til begge ender av skien, noe som blant annet gir mye bedre stabilitet i luften n\xc3\xa5r man utf\xc3\xb8rer rotasjoner eller saltoer.\n_START_SECTION_\nTyper ski\n_START_PARAGRAPH_\nJibbeski er delt inn i tre hovedkategorier: Pudderski, All-Mountain og Park. Pudderski er brede ski som ofte buer veldig mye opp bak slik at det gir mulighet for \xc3\xa5 lande baklengs i store mengder l\xc3\xb8ssn\xc3\xb8. Den f\xc3\xb8rste pudderskien var Volant Spatula, designet av skiguruen Shane McConkey. All-Mountain ski har som regel normal bredde og er like god i preparerte bakker som i l\xc3\xb8ssn\xc3\xb8. Parkski er spesielt bygget for jibbing og hopp. De har ofte et mer symmetrisk design slik at det \xc3\xa5 kj\xc3\xb8re switch blir mye enklere, i tillegg er kantene p\xc3\xa5 skiene forsterket slik at de t\xc3\xa5ler p\xc3\xa5kjenningen fra railing.\n_START_SECTION_\nBackcountry\n_START_PARAGRAPH_\nAll skikj\xc3\xb8ring utenfor preparerte eller merkede l\xc3\xb8yper klassifiseres som backcountry eller off-piste-kj\xc3\xb8ring. Den mest ekstreme formen for off-piste-kj\xc3\xb8ring kalles freeriding og foreg\xc3\xa5r i stupbratte fjellsider. Off-piste-kj\xc3\xb8ring er nok den farligste formen for skikj\xc3\xb8ring p\xc3\xa5 grunn av h\xc3\xb8y fart, store drop med eventuelle skjulte kampesteiner under sn\xc3\xb8en, og sn\xc3\xb8skred. P\xc3\xa5 grunn av faren for skader og eventuelt d\xc3\xb8d ved off-piste-kj\xc3\xb8ring, er denne formen for skikj\xc3\xb8ring forbudt enkelte steder i verden. Off-piste-kj\xc3\xb8rere best\xc3\xa5r av b\xc3\xa5de \xe2\x80\x9dnewschool\xe2\x80\x9d-ut\xc3\xb8vere som liker \xc3\xa5 utf\xc3\xb8re triks ut fra ulike terrengelementer som for eksempel klipper, og \xe2\x80\x9doldschool\xe2\x80\x9d-ut\xc3\xb8vere som konkurrerer i \xc3\xa5 ta seg ned fjell p\xc3\xa5 raskest mulig m\xc3\xa5te.\n_START_SECTION_\nPark\n_START_PARAGRAPH_\nParkkj\xc3\xb8ring er skikj\xc3\xb8ring p\xc3\xa5 menneskelagde elementer som er blitt satt opp av skistedet parken tilh\xc3\xb8rer. Rails og hopp brukes i slopestyle-l\xc3\xb8yper mens halfpipe blir brukt i halfpipe-konkurranser.\n_START_SECTION_\nUrban\n_START_PARAGRAPH_\nSkikj\xc3\xb8ring i urbane omr\xc3\xa5der som inkluderer gelendere, kj\xc3\xb8ring p\xc3\xa5 vegger, hopp fra trapper eller vanlige hus blir omtalt som urban skikj\xc3\xb8ring eller jibbing. Urban skikj\xc3\xb8ring regnes som en av de mest teknisk krevende formene for jibbing siden det involverer en rekke elementer som ikke er ment til \xc3\xa5 brukes til skikj\xc3\xb8ring. En annen faktor som gj\xc3\xb8r at jibbing i slikt milj\xc3\xb8 praktiseres sjeldent, er konflikten man gjerne havner i med de lokale myndighetene siden enkelte anser det som h\xc3\xa6rverk \xc3\xa5 skli ned gelendere p\xc3\xa5 et par ski. De fleste jibbere derimot ser p\xc3\xa5 denne m\xc3\xa5ten \xc3\xa5 kj\xc3\xb8re ski p\xc3\xa5 som en kunstform fordi det involverer bruk av dagligdagse objekter p\xc3\xa5 en kreativ m\xc3\xa5te og se urbane omgivelser i et nytt perspektiv.\n_START_SECTION_\nKonkurranser\n_START_PARAGRAPH_\nI dag arrangeres det flere konkurranser innen jibbing. Noen av de mest kjente konkurransene erX-Games og US Open i tillegg til Dew-Tour-serien som kan klassifiseres som verdenscupen innen jibbing. Til tross for en enorm vekst har ikke Jibbing v\xc3\xa6rt en godkjent OL-gren frem til i dag. I 2014 ble slopestyle, superpipe og big-air en del av de olympiske leker.'